Author: Stillerova
Last saved by: Ostrochovský Tomáš
Company: MSU

Materiál na rokovanie pre Mestské zastupiteľstvo v Žiline

Žiadosť o nenávratný finančný príspevok z Operačného programu Informatizácie spoločnosti, 
výzva OPIS – 2009/1.2/02 pre projekt

„Elektronizácia služieb Mestského úradu v Žiline“

Materiál obsahuje:

1.	Návrh na uznesenie
2.	Dôvodovú správu
3.	Vlastný materiál - projekt: „Elektronizácia služieb Mestského úradu v Žiline“

Predkladá:

Ing. Viliam Mikuláš
prednosta Mestského úradu v Žiline

Vypracoval:

Ing. Pavel Požoni
zástupca prednostu Mestského úradu v Žiline

V Žiline, dňa 6. 10. 2009

Návrh na uznesenie

Uznesenie č. ........../ 2009

Mestské zastupiteľstvo v Žiline

I.	 schvaľuje

a)	predloženie žiadosti o NFP v rámci výzvy OPIS – 2009/1.2/02 Operačného programu Informatizácie spoločnosti za účelom realizácie projektu „Elektronizácia služieb Mestského úradu v Žiline“, ktorého ciele sú v súlade              s  platným Programom hospodárskeho a sociálneho rozvoja mesta, 

b)	zabezpečenie realizácie projektu mestom Žilina po schválení žiadosti o nenávratný finančný príspevok,

c)	financovanie projektu vo výške 5 % z celkových oprávnených výdavkov na projekt, t. j. vo výške maximálne 157 894,75 EUR (4 756 737,24 SKK).

Dôvodová správa

Mesto Žilina pripravuje do výzvy OP Informatizácie spoločnosti, prioritnej osi                  1 - Elektronizácia verejnej správy a rozvoj elektronických služieb, opatrenia: 1.2 Elektronizácia verejnej správy a rozvoj elektronických služieb na regionálnej a miestnej úrovni na projekt: Elektronizácia služieb krajských miest, kód OPIS – 2009/1.2/02, žiadosť o poskytnutie nenávratného finančného príspevku na realizáciu projektu „Elektronizácia služieb Mestského úradu v Žiline“.

Výzva bola uverejnená 28. 8. 2009, uzávierka výzvy je 30. 11. 2009. Navrhnuté uznesenie tvorí povinnú prílohu žiadosti o NFP pripravovaného projektu, a preto je ho potrebné schváliť do termínu podania žiadosti na MF SR.

Po schválení žiadosti o poskytnutie NFP, je mesto Žilina pripravené zabezpečiť realizáciu uvedeného projektu. Predkladaný návrh na realizáciu projektu je v súlade s platným Programom hospodárskeho a sociálneho rozvoja mesta Žilina.

Pripravovaný projekt do Operačného programu Informatizácia spoločnosti, opatrenia 1.2 Elektronizácia verejnej správy a rozvoj elektronických služieb na regionálnej                       a miestnej úrovni na projekt: Elektronizácia služieb krajských miest.

Opatrenie 1.2 Elektronizácia verejnej správy a rozvoj elektronických služieb na regionálnej                   a miestnej úrovni je zamerané na: 
-	vytvorenie a udržateľný rozvoj kvalitného back Office samosprávy prostredníctvom investícií do zdieľaného hardwaru  a softwaru, ktorý umožní systematické budovanie siete integrovaných obslužných miest tak, aby hustota pokrytia v regiónoch a dostupnosť služieb výrazne znížila potrebu cestovania pri vybavovaní služieb verejnej správy,

-	budovanie a rozvoj integrovaných obslužných miest, v ktorých budú sprístupňované úplné alebo čiastočne elektronické služby poskytované verejnou správou na jednom mieste,

-	vytvorenie a udržateľný rozvoj špecializovaných komponentov eGovernmentu, a zavádzanie služieb e Governmentu v zmysle stratégie i2010, 

-	zavádzanie efektívnych elektronických služieb samosprávy tak, aby boli v súlade s konceptom elektronických služieb poskytovaných štátnou správou a prebiehali spoločne s elektronizáciou štátnej správy na centrálnej úrovni.
Cieľom tohto projektu je sprístupnenie elektronických služieb krajských miest a zabezpečenie ich všeobecnej použiteľnosti.
Elektronické služby krajských miest sú vo výzve rozdelené do dvoch častí:
•	Povinné elektronické služby – na základe analýz im bola priradená najvyššia priorita pre implementáciu a ich elektronizácia je povinnou súčasťou projektov pre každého žiadateľa o NFP. 
Medzi povinné elektronické služby patria napríklad:
            Dane a poplatky                     
            - ohlasovanie vzniku, zániku alebo zmeny poplatkovej povinnosti, za komunálne 
              odpady a drobné stavebné  opravy
-  podávanie daňového priznania k dani z nehnuteľnosti

Premávka na pozemných komunikáciách
- povoľovanie vjazdu do historickej časti mesta pešej zóny

Stavebný poriadok a územné plánovanie okrem ekologických aspektov
- informovanie o územnom pláne

Všeobecná vnútorná správa
- povoľovanie osobitných prevádzkových hodín
- povoľovanie realizácie podnikateľského zámeru na území mesta

Verejné obstarávanie
- elektronické verejné obstarávanie
- informovanie o verejnom obstarávaní
•	Voliteľné elektronické služby – služby s nižšou prioritou, z ktorých je žiadateľ                   v rámci projektu povinný elektronizovať minimálne 40 %, čo zadefinuje v návrhu projektu.

Medzi nepovinné elektronické služby patria napríklad:

Cestná doprava
- informácie o uzávierke miestnych komunikácií
- pripomienkovanie cestovného poriadku mestskej autobusovej dopravy

Matričné veci
- organizovanie občianskeho svadobného obradu
- organizovanie občianskej rozlúčky so zosnulým

Školstvo a školské zariadenia
- informovanie o materských školách
- informovanie o základných školách

Sociálne dávky, sociálna pomoc a pomoc v hmotnej núdzi
-	poskytovanie jednorazovej dávky v hmotnej núdzi

Celkové oprávnené výdavky projektu predstavujú maximálne 3 157 895,00 EUR                  (95 134 744,77 SKK). Mesto Žilina sa bude podieľať na spolufinancovaní vo výške                                   5 % z celkových oprávnených výdavkov, čo predstavuje maximálne 157 894,75 EUR               (4 756 737,24 SKK) vlastných finančných prostriedkov. 

V prípade, že bude projekt schválený, predpokladaným začiatkom realizácie projektu bude jún 2010 s termínom dokončenia v roku 2012.

Fiškálny dopad na rozpočet mesta je 157 894,75 EUR (4 756 737,24 SKK).